Edward Snowden a aplicat pentru cetățenia rusă. Fostul angajat al guvernului SUA nu vrea să renunțe la cea americană.
Snowden a primit recent rezidență permanentă în Rusia. Anunțul vine la câteva zile după ce soția lui a spus că este însărcinată. Fostul agent NSA este acuzat în SUA de spionaj și furt al bunurilor guvernamentale.
Edward Snowden a aplicat pentru cetățenia rusă, însă în același timp nu vrea să renunțe nici la cea americană."Eu și soția mea nu vrem să fim separați de copilul nostru. De aceea, în această eră a pandemiei și a granițelor închise, am aplicat pentru cetățenia rusă", a scris Snowden pe contul personal de Twitter.În vârstă de 37 de ani, Snowden a dezvăluit în 2013 că guvernul american își spionează cetățenii. Din acel moment, el a trăit în Rusia, în exil.Președintele SUA, Donald Trump, a spus anul acesta că va analiza situația lui Snowden, însă nu a mai făcut niciun comentariu din acel moment,.